**«Үздік колледж оқытушысы -2018 ж» педагогикалық шеберлік байқауының әзірлемесі**

**1 - Жүргізуші:**

–Ұстазбын мазасыз білім десе,  
Көз майымды тауысты күнім неше.  
Рақат тауып қалар ем бұл шақта да  
Түні бойы оқып кірпігім ілінбесе…

**2 - Жүргізуші:**

–Ұстазбын жан оты жарқылдаған,  
Минутым кем ой қуып шарқ ұрмаған.  
Жүргіншімін қағаз жүк қолтықтаған,  
Азаматтық ақ тыныс алқынбаған.

**1-жүргізуші:**

Құрметті көрермендер, аяулы ұстаздар, байқауға қатысушылар және жанкүйерлер!

**2-жүргізуші:**

Жыл сайын дәстүрге айналған «Үздік колледж оқытушысы -2018ж» байқауының колледжішілік сайысына қош келдіңіздер!

**1 - Жүргізуші:**

Ой түзейді жас ұлан маған қарап,  
Бой түзейді жас ұлан маған жанап.  
Шәкірт пікір ұштайды мен арқылы,  
Сондықтан да ерекше маған талап.

**2 - Жүргізуші:**

Ұландарым - ұятым, ар-намысым,  
Бала - менің қуатым, алданышым.  
Өткен түнім ұйқысыз, күлкісіз күн  
Жас өреннің қанатты арманы үшін

**1 - Жүргізуші:**

«Ұстаз – тумысынан өзіне айтылғанның бәрін жетік түсінген, көрген, естіген және аңғарған нәрселерінің бәрін жадында сақтайтын, ештеңені ұмытпайтын тұлға»

**2 - Жүргізуші:**

«Ұстаз – алғыр да зерек ақыл иесі, өте шешен, өнер-білімге құштар, аса қанағатшыл, жаны таза және әділ, жұртқа жақсылық жасап, үлгі көрсететін, қорқу мен жасқануды білмейтін батыл, ержүрек болуы керек».

**1-Жүргізуші:**

Ұстаз жолы қиынырақ басқадан,  
Сырлары мол әлі сыртқа шашпаған  
Шаршаса да осы жолдың бойында,  
Қандай жақсы шын бақытын тапса адам, - дей келе бүгінгі байқауымызды бастауға рұқсат етіңіздер.

**2-жүргізуші:**

Бұл кеште бала бойына тәлім-тәрбиенің асыл қазынасын құйып, тәрбие мен білімнің алтын діңгегі, әулие мамандық иесі болып қана қоймай, қоғамның ұлттық айнасына да айналып үлгерген «үздік ұстаз» деген атқа лайық ұстаздарымыз сайысқа түскелі отыр.

Бар өмірін балаларға арнаған,

Ғұмырларын ғибратқа жалғаған.

Ұлағатқа тасып-толған кемері,

Ұстаздарымыз сахнаға келеді,– деп, ендеше бүгінгі осы ерекше де, қасиетті тұлға иелерін, яғни байқауға қатысушы ұстаздарымызды ортаға, сахна төріне шақырайық.

**1-жүргізуші:**

Әр баланың көңілін таба білем  
Қиындықта жанында бола білем  
Жаңалыққа, жаңаға ұмтыламын.  
Болашаққа нақты қадам құра білем - деген Бейнелеу және информатика пәнінің оқытушысы Қоштаева Алмагүл Сайданқызы ортаға шақырамыз.

**2-жүргізуші:**

Аудитория - менің сахнам, отты алаңым.  
Сонда жанып, қып-қызыл шоқ боламын.  
Шоқ болмасам, қып-қызыл от болмасам,  
Онда тоқырап тот басып жоқ боламын,– деген тарих пәнінің оқытушысы Оспанова Шолпан Жұмағалиқызын ортаға шақырамыз

**1-жүргізуші:**

Оқушыммен мақтанам,  
Олар сансыз.  
От жүрекпен өртене сүйем шамсыз.  
Деп тілеймін таусыла:  
Оза шауып,  
Жүйріктерден сурылып шықса шаңсыз,–деген дене шынықтыру пәнінің оқытушысы Ниетова Гүльфарас Женисбайқызы ортаға шақырамыз

**2-жүргізуші:**

 Мұғаліммін.  
Жұмыскер жай адаммын.  
Жас өренге мейірі бай адаммын.  
Космос ашып жанкешті болмағанмен,  
Ұстаз деген атаққа сай адаммын,- деген педагогика пәнінің оқытушысы Кенжесариева Фариза Ариповнаны шақырамыз.

**1 жүргізуші**:  
Шын жүйріктер сыналады жарыста,  
Жарыстың ба, орта жолда қалыспа!  
Әділқазы бағалайды сіздерді,  
Жеңіс мәре жақын ба, әлде алыс па?  
Ендеше сіздердің өнерлеріңізді бағалап отыратын әділқазы мүшелерімен таныс болыңыздар.

* Дюсекеева Мұрат Кажиакпаровна – ҚР құрметті қызметкері, «Қостанай-Бөбек» жауапкершілігі шектеулі серіктестігі «5 үйрек» балабақшасының меңгерушісі
* Ахметов Әлмұрат Жұмайтайұлы – Қостанай ауданы Н.Наушабаев атындағы Затобол-мектеп гиманизиясының директоры
* Оспанов Марғұлан Бақытбекұлы - Қостанай меценаттар клубы қоғамдық қорының «Шабыт» сыйлығы бойынша «Әдебиет» номинациясының жеңімпазы, Ы.Алтынсариннің Қостанай облыстық мемориалдық мұражайының директоры

**2.Жүргізуші:** Сайысымызды бастамас бұрын байқаудың кезеңдерімен таныстырып өтейік.

**1-кезең. Өзін-өзі таныстыру.** Бұл сайыста байқауға қатысушы өзі туралы және жеткен жетістіктері, жеңістері, ашық сабақтан фото, жалпы негізгі ой өзі жазған эсседен алынуы тиіс. Уақыт ұзақтығы 5 минуттан аспауы тиіс. **0-5-ке** дейінгі ұпай сандарымен бағаланады.

**2-кезең. «Педагогтің тапқырлығы мен дәлдігі»**

Байқауға қатысушы ұйымдастыру комитетімен ұсынылған педагогикалық жағдаяттан кәсіби түрде шығуы қажет. **0-5-ке** дейінгі ұпай сандарымен бағаланады.

**талаптары:**

* Педагогика ғылымының негіздерін білу
* жұрт алдында сөйлеу мәдениеті

**3-кезең. «Менің әуестігім немесе мен не істей аламын?»**

* уақыт ұзақтығы - 3-5 минут.
* **0-5-ке** дейінгі ұпай сандарымен бағаланады.

**1-жүргізуші.** Құрметті байқауға қатысушылар сайыс кезеңдеріне дайындалу үшін сіздерді сахна сыртына шығуға рұқсат етеміз.

**2-жүргізуші.** Ал, енді сайысқа қатысушы ұстаздарымыз дайын болса, сахна төріне өзін-өзі таныстыруға

Бейнелеу және информатика пәнінің оқытушысы Қоштаева Алмагүл Сайданқызын өнерін

тамашалайық.

**1-жүргізуші.** Өзінің таныстыруымен тарих пәнінің оқытушысы Оспанова Шолпан Жұмағалиқызын ортаға шақырамыз

**2-жүргізуші.** келесі қатысушы ұстаздарымыз дене шынықтыру пәнінің оқытушысы Ниетова Гүльфарас Женисбайқызы.

**1-жүргізуші.** Сахнада педагогика пәнінің оқытушысы Кенжесариева Фариза Ариповнаны шақырамыз.

**1-жүргізуші.**

**2-кезең. «Педагогтің тапқырлығы мен дәлдігі»**

Байқауға қатысушы ұйымдастыру комитетімен ұсынылған педагогикалық жағдаят кәсіби түрде шығуы қажет.

*Қатысушылар, педагогикалық жағдаятқа дайындалу үшін сахна сыртына баруларыңызға рұқсат.*

«Жігітен жеті өнер де аз» деп қазақ атамыз айтқандай 50-ге тарта ән жазып оның тең жартысының мәтінін де жазған, ақын,сазгер Оспанов Марғұлан Бақытбекұлын

әнімен сахна төріне шақырамыз.

**2-жүргізуші**

Ұстаз болу – жүректің батырлығы

Ұстаз болу – сезімнің ақындығы

Ұстаз болу – мінездің күн шуағы

Азбайтұғын адамның алтындығы

**1-жүргізуші**

Жеңістермен жеңілістерден тұратын,

Өмір күрес жеткізе ме мұратын.

Жеңбедім деп, жеңдім деп ренжімеген,

Қатысуда бір жеңіс, жан болсаң сен ұғатын - дей отырып әрқашан сыналған шақта сүрінбей қадамдарыңызға нұр жаусын! - деп, бүгінгі сайысымызды аяқтаймыз.

Келесі кездескенше,  сау болыңыздар!